
                  Spitalul de Boli Cronice și Geriatrie

                    „Constantin Bălăceanu Stolnici” Ștefănești

          Str. Coasta Câmpului, nr.54, Stefănești, Argeș ; Tel. 0248/265499, 0248/266929,  Fax. 0248/265540, Cod fiscal : 4318458

NR. 8827/21.09.2026



                           A N U N Ţ

Spitalul de Boli Cronice și Geriatrie “Constantin Bălăceanu Stolnici“ Ştefăneşti organizează concurs conform H.G.R. nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice, pentru ocuparea următoarelor posturi vacante :

 Denumirea postului: MUNCITOR CALIFICAT IV - FOCHIST
1. Secția: muncitori
2. Nivelul postului: execuție 
3. Nivel studii : M
4. Număr posturi:  1 
5. Perioadă: nedeterminată 
6. Gradul/Treapta profesional/profesională: treapta IV
7.  Durata timpului de lucru: 8 ore pe zi; 40 ore pe săptămână

Dosarul de înscriere la concurs va cuprinde următoarele acte :

     a) formular de înscriere la concurs, conform modelului prevăzut la anexa nr. 2 din HGR 1336/2022;

    b) copia actului de identitate sau orice alt document care atestă identitatea, potrivit legii, aflate în termen de valabilitate; copie certificat nastere;
    c) copia certificatului de căsătorie sau a altui document prin care s-a realizat schimbarea de nume, după caz;

    d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică (certificat calificare fochist, autorizație ISCIR pentru cazane de apă caldă, cazane de abur de joasă presiune clasa C); 

    e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;

    f) certificat de cazier judiciar sau, după caz, extrasul de pe cazierul judiciar;

    g) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;

    h) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;

    i) curriculum vitae, model comun european.

     Modelul orientativ al adeverinţei menţionate la alin. (1) lit. e) este prevăzut în anexa nr. 3 la HGR 1336/2022.

    Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.

    Copiile de pe actele prevăzute la lit. b) - e), precum şi copia certificatului de încadrare într-un grad de handicap se prezintă însoţite de documentele originale, care se certifică cu menţiunea "conform cu originalul" de către secretarul comisiei de concurs.

      Dosarele se depun în termen de 10 zile lucrătoare de la data publicării, la compartimentul RUNOS din cadrul spitalului, str. Coasta Câmpului nr. 54, Ştefănesti, Argeş. 

Condiții generale pentru ocuparea posturilor:

a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;

    b) cunoaşte limba română, scris şi vorbit;

    c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;

    d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

    e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;

f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;

    g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

    h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h). din HG 1336/2022.

Condiții specifice: 

Muncitor calificat IV- fochist:

· studii medii

· curs calificare fochist-cazane de apă caldă clasa C
· autorizație ISCIR pentru cazane de apă caldă, cazane de abur de joasă presiune clasa C
· nu necesită vechime
Calendar concurs (date/termene limită):
· Perioada depunere dosare concurs: 24.09.2026-08.10.2026, interval orar zilnic 09.00 - 14.00 

· Selecția dosarelor de concurs si afisarea rezultatelor : 09.10.2026 , până la ora 16.00
· Depunerea contestațiilor  privind dosarele respinse : 12.10.2026, până la ora 14.00
· Solutionarea contestațiilor la selecția dosarelor si afisarea rezultatelor: 13.10.2026, până la ora 14.00
· Proba scrisă: 16.10.2026, ora 10.00
· Afișarea rezultatelor la  proba scrisă: 16.10.2026, până la ora 16.00

· Depunerea contestațiilor la proba scrisă: 19.10.2026, până la ora 14.00

· Solutionarea contestațiilor la proba scrisă si afisarea rezultatelor: 20.10.2026, până la ora 14.00

· Interviu: 21.10.2026, ora 10.00

· Afișarea  rezultatelor la interviu: 21.10.2026, până la ora 16.00

· Depunerea contestațiilor la interviu: 22.10.2026, până la ora 14.00

· Solutionarea contestațiilor la interviu si afisarea rezultatelor: 23.10.2026, până la ora 14.00

· Afișarea rezultatelor finale ale concursului: 26.10.2026, până la ora 15.00

Tematica și bibliografia 

Tematica

1. Cazane de apa calda, cazane de abur de joasa presiune cu putere de pana la 400kW – parti principale ale cazanului

2. Oprirea din functionare a cazanelor de apa calda, cazane de abur de joasa presiune 

3. Obligatiile si responsabilitatile personalului de deservire
4. Instructiuni proprii de securitate si sanatate in munca  pentru fochist

5. Instructiuni pentru utilizarea gazelor naturale

6. Ordinul nr. 1427 /2013 Capitolul III - Reguli şi măsuri generale de apărare împotriva incendiilor, sectiunea a 4 a: Căi de acces, evacuare şi intervenţie

7. Legea 319/2006, Cap. IV - Obligatiile lucratorilor 

Bibliografie
1. Fisa Post muncitor calificat- fochist

2. Prescriptie Tehnica ISCIR PT A1-2010 Aparate de incalzit alimentate cu combustibil solid, lichid sau gazos cu puteri nominale ≤400 kW.

3. Prescriptie Tehnica ISCIR PT C1-2010-Cazane de abur, cazane de apa fierbinte, supraincalzitoare si economizoare independente.

4. Prescriptie Tehnica ISCIR PT C7-2010 -Dispozitive de siguranta.

5. Prescriptie Tehnica ISCIR PT CR 8 -2009 autorizarea personalului de deservire si a acceptarii personalului auxiliar de deservire in scopul asigurarii conditiilor de exploatare in siguranta a instalatiilor / echipamentelor .

6. Prescriptie Tehnica ISCIR PT C9 -2010 condiţiile şi cerinţele tehnice pentru instalarea, montarea, punerea in funcţiune, autorizarea funcţionării, supraveghere şi verificare tehnică in utilizare, revizia, repararea şi lucrările de intreţinere la cazanele pentru apă caldă şi cazanele pentru abur de joasă presiune.

7. Legea 319/2006 actualizata privind securitatea si sanatatea in munca.

8. Ordinul nr. 1427 /2013 pentru aprobarea Dispoziţiilor generale de apărare împotriva incendiilor la unităţi sanitare.

9. Instructiuni proprii de securitate si sanatate in munca  pentru fochist

10. Instructiuni pentru utilizarea gazelor naturale

        Relații suplimentare se pot obține  la comp. Resurse Umane, telefon 0248/265499, int. 224, 225.

